Sentralbord-sangen

«Sentralbordsangen» er en norsk sang som ble skrevet av Øystein Sunde og utgitt 1. september 2008 på Sundes musikkalbum Meget i sløyd.VG – 19. august 2008 side 27Spinner Records – Medium: Meget i sløyd – Øystein Sunde (1. september 2008)

Melodien ble opprinnelig spilt høsten 1995 på Dizzie Showteater på forestillingen Så hatten passer. Da hadde den tittelen «Et nummer som ikke er i bruk».Programmet som ble solgt på Dizzie Showteater i forbindelse med showet Så hatten passer Teksten dengang handlet om digitalisering av telefonen. En versjon ble vist 29. november 1997 i programmet Så hatten passer på NRK1.VG – 29. november 1997 side 63 Opptaket var fra 31. januar/1. februar 1997 i Grieghallen.VG – 4. januar 1997 side 50

Da Sunde fremførte forestillingen Sånn er'e bare på Dizzie Showteater høsten 2006, hadde han satt ny tekst og tittel til melodien. Han brukte den som avslutningsnummer i forestillingen.Programmet som ble solgt på Dizzie Showteater i forbindelse med showet Sånn er'e bare.

Teksten til «Sentralbordsangen» handler om hvor dårlig, upersonlig og digitalt kundeservice generelt har blitt per 2008, og spesielt NSB får gjennomgå. Teksten er gjengitt i CD-heftet til Meget i sløyd.

 Musikere og instrumenter 

Øystein Sunde: vokal, akustisk gitar
Knut Hem: dobro
Terje Kinn: banjo, kor
Øystein Fosshagen: fele, kor
Stein Bull-Hansen: akustisk gitar solo
Olaf Kamfjord: kontrabass, kor

 Referanser 

Kategori:Sanger fra 2008
Kategori:Sanger skrevet av Øystein Sunde